text: Se video: Svanegang i Kolding
  12 september 2014 kl. 08.36
  Se en svanefamilie, der skaber trafikproblemer i Kolding. Gruppen passerer dagligt Nordre Ringvej i Kolding på en måde, der bringer billeder af en gammel turistplakat frem.
  Det er Kim Bauenhøj fra Vej og Park, som har optaget en lille stump video med sin mobiltelefon. Han holdt i første parket, da flokken trissede over vejen ved middagstid.
  - Det var et fascinerende syn, som man næsten kom i H.C. Andersen-stemning af, siger Kim Bauenhøj til TV SYD.
  Svanefamilien ? med fem unger - kom fra Marienlundskoven. Han formoder, at de har været på vej til en sø ved Legeparken eller bag Parkskolen.
  